**Gweithredu’r Polisi Diogelu Corfforaethol**

Mae Conwy wedi ceisio mabwysiadu ymagwedd ragweithiol tuag at sicrhau cydymffurfiad gyda’i gyfrifoldebau diogelu, gan gefnogi’r Cyfarwyddwr Gwasanaethau Cymdeithasol statudol, sy’n bennaf gyfrifol am hyn. Ond, er bod ystod o ymagweddau, ni allwn hyd yma fod yn hyderus bod arfer diogelu cadarn wedi’i gynnwys yn holl swyddogaethau’r Cyngor. Hefyd, bydd swyddogaethau Bwrdd Diogelu amlasiantaeth, gan gynnwys swyddogaethau craffu, yn cael eu cynnal yn amlach ar lefelau isranbarthol a rhanbarthol.

Bydd hyn, yn ei dro, yn rhoi rhagor o gyfrifoldeb ar y Cyngor i sicrhau bod ei systemau mewnol yn gweithio’n dda. Gan mai un o nodau blaenoriaeth Strategaeth Gorfforaethol y Cyngor yw sicrhau bod pobl yng Nghonwy yn cael eu cadw'n ddiogel, y Polisi Diogelu Corfforaethol yw'r datblygiad allweddol i gyflawni'r nod hwn

Cafodd y Polisi Diogelu Corfforaethol ei roi ar waith yng Nghyngor Bwrdeistref Sirol Conwy yn dilyn cymeradwyaeth gan y Cabinet ym mis Gorffennaf 2014.

Fel rhan o roi’r Polisi ar waith, sefydlwyd Panel Diogelu Corfforaethol, dan gadeiryddiaeth Cyfarwyddwr y Gwasanaethau Cymdeithasol ac mae’n cynnwys cynrychiolwyr ar ran yr Uwch Reolwyr ar draws y Cyngor ac Aelodau Arweiniol perthnasol.

Nod y Panel yw sicrhau bod trefniadau cadarn ar waith ar gyfer diogelwch plant ac oedolion sydd mewn perygl yng Nghyngor Bwrdeistref Sirol Conwy.

Nodwyd y tasgau allweddol canlynol (camau a ddiweddaraf mewn print trwm):

1. Darparu Hyfforddiant Diogelu i aelodau, staff a rheolwyr

 Yn 2014/15 y nod blaenoriaeth yw sicrhau bod yr holl Aelodau Etholedig wedi derbyn Hyfforddiant Diogelu'r Cyngor Gofal (yn cynnwys ystyriaethau diogelu oedolion a phlant)

- **Cynhaliwyd saith digwyddiad Hyfforddiant Diogelu ar gyfer Aelodau Etholedig dros y chwe mis diwethaf.**

Bod yr holl Swyddogion Diogelu Arweiniol a enwebwyd wedi derbyn hyfforddiant arbenigol mewn perthynas â’u swyddogaethau a'u cyfrifoldebau

- **Cynhaliwyd Hyfforddiant Arweinwyr Diogelu Dynodedig ar 27/3/15**

Mae’r strategaeth hyfforddiant Diogelu Corfforaethol wedi nodi gofynion hyfforddi pob aelod o staff Cyngor Bwrdeistref Sirol Conwy ac mai’r nod cyffredinol yw bod yr holl staff yn derbyn hyfforddiant diogelu o fewn y tair blynedd nesaf

- **Datblygwyd Strategaeth Hyfforddiant Ddrafft. Bydd Arweinwyr Diogelu Dynodedig yn bwydo i mewn i'r strategaeth i nodi'r math o hyfforddiant diogelu y mae Adrannau unigol ei angen.**

1. Sicrhau ymwybyddiaeth o, a chydymffurfio â'r Polisi Diogelu Corfforaethol

Sicrhau bod pob adran yn y cyngor yn cynhyrchu ac yn cadarnhau eu polisi diogelu adrannol

- **Fel rhan o'r gwaith Fframwaith Sicrhau Ansawdd, bydd pob Adran yn adrodd ar gydymffurfiad â’r Polisi Diogelu Corfforaethol ym mis Mehefin 2015**

Sicrhau bod gwybodaeth ynghylch y Polisi Diogelu Corfforaethol ar gael ar fewnrwyd staff a gwefan gyhoeddus Cyngor Bwrdeistref Sirol Conwy

- **Mae’r Polisi Diogelu Corfforaethol ar gael ar y wefan gyhoeddus**

Fel rhan o’r Cyflwyniad Corfforaethol, bydd gwybodaeth diogelu yn cael ei chyflwyno i staff newydd

- **Fel rhan o'r diwrnod Cyflwyno yn y Cyngor, rhoddir cyflwyniad gan yr Uned Diogelu.**

1. Hyrwyddo a Chryfhau Arfer Recriwtio Diogel ar draws y cyngor

Bydd y Grŵp Tasg a Gorffen ar gyfer Recriwtio Diogel yn archwilio'r broses recriwtio bresennol ar gyfer staff sy'n gweithio gyda Phlant, Pobl Ifanc ac Oedolion Diamddiffyn.

- **Cwblhawyd Archwiliad. Nodwyd yr angen i ddatblygu Canllawiau Recriwtio Diogel**

Bydd y Grŵp Tasg a Gorffen Recriwtio Diogel yn ceisio datblygu canllawiau recriwtio diogel yn unol â'r canllaw arfer da a’r pecyn cymorth ar gyfer awdurdodau lleol

**- Datblygwyd a rhannwyd Canllawiau Recriwtio Diogel gyda’r Panel Diogelu Corfforaethol**

Cynhelir Gweithdai Hyfforddiant Recriwtio Diogel Corfforaethol drwy gydol 2015 ar gyfer rheolwyr sy'n ymwneud â'r broses recriwtio.

- **Gosodwyd dyddiadau ar gyfer y Gweithdy Recriwtio Diogel i Reolwyr ei gyflawni yn 2015**

1. Sicrhau bod ysgolion ar draws Conwy yn cydymffurfio â'r gofynion a nodir yng Nghanllawiau Diogelu Plant mewn Addysg Llywodraeth Cymru

**Sefydlwyd Grŵp Tasg a Gorffen yn 2015 i edrych ar gyflawni'r tasgau allweddol a ganlyn**

Ymateb i ganfyddiadau ymgynghoriad Archwiliad Diogelu Swyddfa Archwilio Cymru mewn perthynas ag Addysg

- **Mae’r Grŵp Tasg a Gorffen yn adolygu'r Fframwaith Sicrhau Ansawdd presennol mewn Addysg**

Edrych ar ddatblygu Deunyddiau Diogelu newydd sy'n amlinellu swyddogaethau a chyfrifoldebau Ysgolion a Sefydliadau Addysgol eraill mewn ffordd gyfeillgar i'r staff eu defnyddio

- **Mae’r Grŵp Tasg a Gorffen ar hyn o bryd yn datblygu canllaw hawdd ei defnyddio mewn perthynas â chyfrifoldebau adrodd ar gyfer staff a hefyd yn ystyried cael canllaw “addas i blant” ar gyfer plant a phobl ifanc.**